హైదరాబాద్ (ఆంధ్రజ్యోతి బిజినెస్): వచ్చే నెల 28 నుంచి 30 వరకు హైదరాబాద్లో జరగనున్న ఎనిమిదో గ్లోబల్ ఆంత్రప్రెన్యూర్షిప్ సదస్సులో (జిఈస్) నాలుగు ప్రధాన రంగాలపై దృష్టిసారించనున్నట్టు అమెరికా అధ్యక్ష భవనం వైట్ హౌస్ నేషనల్ సెక్యూరిటీ కౌన్సిల్ అలయన్స్లు, అంతర్జాతీయ సంస్థల విభాగం సీనియర్ డైరెక్టర్ జెన్నిఫర్ అరాంజియో చెప్పారు. రెండు రోజుల పాటు జరిగే ఈ సదస్సును నవంబరు 28వ తేదీ సాయంత్రం ప్రధాని నరేంద్రమోదీ, అమెరికా అధ్యక్షుడు డొనాల్డ్ ట్రంప్ కుమార్తె ఇవాంకా ట్రంప్ ప్రారంభిస్తారని, 29, 30 తేదీల్లో భిన్న రంగాల్లో ధోరణులపై గోష్ఠులు, సమావేశాలు ఉంటాయని ఆమె తెలిపారు. నీతి ఆయోగ్, తెలంగాణ ప్రభుత్వంతో కలిసి ఈ సదస్సును తాము నిర్వహిస్తున్నట్టు ఆమె చెప్పారు. సదస్సులో ప్రధానంగా ఆరోగ్య సంరక్షణ, లైఫ్ సైన్సులు; డిజిటల్ ఎకానమీ, ఫిన్టెక్; ఎనర్జీ, ఇన్ఫ్రా; మీడియా, ఎంటర్టైన్మెంట్ విభాగాలపై దృష్టి సారిస్తామని జెన్నిఫర్ తెలిపారు. అయితే జిఈస్ ఈ నాలుగు రంగాలకే పూర్తిగా పరిమితం కాబోదని, ఇతర రంగాలపై కూడా చర్చించే అవకాశం ఉన్నదని నీతి ఆయోగ్ సీనియర్ సలహాదారు సి మురళీకృష్ణ కుమార్ చెప్పారు. సదస్సులో భాగంగా మెంటరింగ్ సెషన్లు, నెట్వర్కింగ్, పెట్టుబడుల అనుసంధానం వంటి కార్యకలాపాలు కూడా జరుగుతాయని ఆయన తెలిపారు. ప్రతినిధులు, ఔత్సాహికులు ముందస్తుగానే రిజిస్టర్ చేసుకునేందుకు తాము ఒక యాప్ను కూడా ప్రారంభించనున్నామని తెలిపారు.
hyderabad (aandhrajyoti bijines): vache nela 28 nunchi 30 varaku hyderabadlo jaraganunna enimido global antrapreneurshipp sadassulo (jiiiis) naalugu pradhaana rangaalapai drushtisaarinchanunnatt america adhyaksha bhavanam white hous neshanal security counsil alayanslu, antarjaatiiya samsthala vibhagam seanier director gennifer aranjio cheppaaru. rendu rojula paatu jarige ee sadassunu navambaru 28va tedee saayantram pradhaani narendramodi, america adhyakshudu donald trump kumarte ivanka trump praarambhistaarani, 29, 30 tedeello bhinna rangaallo dhoranulapai goshtulu, samavesalu untaayani aame telipaaru. neethi aayog, telamgaana prabhutvamto kalisi ee sadassunu taamu nirvahistunnattu aame cheppaaru. sadassulo pradhaanamgaa aarogya samrakshana, life sainsulu; disital ekaanami, fintec; energy, infra; media, entertinement vibhaagaalapai drushti saaristaamani gennifer telipaaru. ayithe jiiiis ee naalugu rangalake puurtigaa parimitam kabodani, itara rangaalapai kuudaa charchinche avakaasam unnadani neethi aayog seanier salahaadaaru si muralikrishna kumar cheppaaru. sadassulo bhagamga mentering seshanlu, netwarking, pettubadula anusandhaanam vanti kaaryakalaapaalu kuudaa jarugutaayani aayana telipaaru. pratinidhulu, autsaahikulu mundastugaane resister chesukunenduku taamu oka yaapnu kuudaa praarambhinchanunnaamani telipaaru.